recursal/SuperWikiNEXT-32B huggingface dataset:
**Fred Anton Ingebrigtsen** (født 12. oktober 1964) er en norsk forretningsmann fra Randaberg, mest kjent som tidligere eier og gründer av selskapet Acta Kapitalforvaltning.

Gründer og fotballentusiast
---------------------------

Han grunnla Acta sammen med Alfred Ydstebø i 1990 i Stavanger. I mars 1998 fusjonerte selskapet med meklerhuset Sundal Collier & Co. I 2007 anslo bladet Kapital at Ingebrigtsen var god for 1,5 milliarder kroner, hvilket definerte ham som Norges 101. rikeste.

Selv om Ingebrigtsen beskrives av media som «mediesky» har han nok blitt mest kjent for Acta-saken. Som ung skal han ha vært en allsidig idrettsmann. Som fotballspiller var han sentral som dyktig forsvarsspiller i Randaberg fotballklubb.

Acta-saken
----------

Den 16. juni 2008 ble Ingebrigtsen sammen med fem andre siktet og pågrep politiet i Rogaland for brudd på reglene i verdipapirhandelloven. På politiets pressekonferanse i Sandnes etter pågripelsen kom det frem mistanke om at de fem siktede skal ha vært organisert som en gruppe, og at det skal dreie seg om investeringer i 100-millionersklassen.

Den 16. november 2012 ble han dømt til 9 års fengsel i saken. Saken ble forsøkt anket til Høyesterett, men Høyesteretts ankeutvalg avviste anken i 2016.

Referanser
----------

1. ↑  Aftenbladet.no: Dette er Fred Anton Ingebrigtsen Arkivert 21. april 2009 hos Wayback Machine.
2. ↑  Aftenblad, Faktaredaksjonen Stavanger (17. juni 2008). «Dette er Fred Anton Ingebrigtsen». *Aftenbladet*. Besøkt 30. mars 2019.
3. ↑  «NA24.no: Alt om Acta-saken». Arkivert fra originalen 26. august 2012. Besøkt 2. oktober 2008.
4. ↑  «NA24.no: Innsidehandlet for 100 millioner». Arkivert fra originalen 26. august 2012. Besøkt 2. oktober 2008.
5. ↑  aftenbladet.no: Dømt til ni års fengsel[*død lenke*]
6. ↑  «– Innsidesaken er nå ferdig en gang for alle». *www.dagsavisen.no* **(norsk)**. 22. mars 2016. Besøkt 30. mars 2019.
**Fred Friberg** (født 29. mars 1946 i Hvittingfoss, død 10. mai 1996) var en norsk journalist og fotograf.

Friberg var utdannet ingeniør. Han arbeidet også en tid som ingeniør ved Kongsberg Våpenfabrikk før han satset på å gjøre sin foto- og naturinteresse til levevei.

Hans hovedfelt var menneskets kulturhistorie, forholdet mellom mennesker og natur og sosialantropologiske temaer. Han fotograferte blant annet på Grønland og Svalbard, i Sentral-Asia, Vest-Himalaya, Sinkiang, Peking, Pakistan, Tyrkia, Kurdistan, USA, Libanon, Jordan, Karibien, Sveits, Pyreneene og Korsika. Hans reportasjer og bilder er publisert i en rekke tidsskrifter og bøker.

Han var bosatt på Hvittingfoss, og hans naturinteresse ga seg utslag i stor aktivitet for Kongsberg og Omegns Turistforening.

Friberg var medlem av foreningen Norske Naturfotografer og tilknyttet bildebyrået Samfoto.

Bibliografi
-----------

* *Midtøsten*, Cappelen (1997) ISBN 9788202153090
* *Sørvest-Europa*, Cappelen (1997) ISBN 9788202153113

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Fred Friberg, (29.mars 1946 - 10.mai 1996).»[Hentet fra Wikidata]

Eksterne lenker
---------------

* (no) Fred Friberg i Fotografregisteret.

|  |  |
| --- | --- |
| Oppslagsverk/autoritetsdata | NMFF **·** KulturNav
 |
**ABC-CLIO/Greenwood** er et forlag for litteratur innenfor utdannelse og den akademiske sektor (fra middelskole til universitetsnivå) som idag er del av ABC-CLIO. Forlaget ble opprettet i 1967 som Greenwood Press, Inc. Med hovedkvarter i Westport, Connecticut, Greenwood Publishing Group utgir oppslagsverk under Greenwood Press Imprint, og bøker for utdannings, profesjonelle bøker og bøker av generell interesse under dets beslektede imprint, **Praeger Publishers**. Også en del av GPG er Libraries Unlimited, som utgir profesjonelle verker for biblioteker og lærere.

Referanser
----------

1. ↑   Autorités BnF, BNF-ID 13736971v, besøkt 19. april 2022[Hentet fra Wikidata]
2. ↑  «Company Overview of Greenwood Publishing Group, Inc». Businessweek. Besøkt 8. mai 2013.
3. ↑  «About us: Greenwood publishing company profile». Greenwood Publishing Group. Besøkt 8. september 2009.

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** SUDOC
 |
**Kurilsk bobtail** er en katterase som har eksistert i isolasjon på Kurilene, en russisk øygruppe som strekker seg mellom Hokkaido i Japan og Kamtsjatkahalvøya i Sibir og markerer skillet mellom Okhotskhavet og Stillehavet. Rasen har en særpreget kort hale, som kan se ut som er liten dusk, men som varierer i lengde. Halen er unik for hver katt.

Kurilsk bobtail ble første gang utstilt i 1990. Mange utenlandske eksperter var da bekymret for at den kunne være en variant av japansk bobtail, med tyngre bygning. Japansk bobtail er imidlertid en rase skapt av mennesker, mens kurilsk bobtail har eksistert og formert seg i sitt naturlige miljø uten innblanding fra mennesker.

Genetikk og avl
---------------

Mutasjonen for kort hale er et dominant gen. Når kurilsk bobtail blir paret med en normalhalet katt får alle avkommene korte haler eller haler med knekk. Halelengde varierer fra veldig kort til nesten normal lengde med flere bøyer og sammenvokste ledd. Halelengden er stabil i oppdrett.

Kurilsk bobtail ble offisielt anerkjent av WCF i 1995 og av FIFe i 2002, i en korthåret og en langhåret variant. Rasen stilles ut i kategori 3.

Kattenes karakter gjør dem populære. I dag har kurilsk bobtail tredje eller fjerdeplass i popularitet blant rasekatter i Russland, innenfor WCF. I hele Russland er ca. 40-70 oppdretter av rasen. Det finnes også en i Tyskland, en i Litauen, en i Belgia, og en i Canada. En kastrert hannkatt har dessuten blitt importert til Sverige.

Karakter
--------

Kurilsk bobtail er en sterk katt med et vilt uttrykk. Den er mild i gemyttet. Den er omstillingsdyktig og stoler på sine omgivelser. Rasen kan læres opp til enkle triks.
*Anshan var også en by og et kongedømme i antikkens Persia.*

Anshan i provinsen Liaoning.
Tempel I Anshan, 1940
**Anshan** (forenklet kinesisk: 鞍山; tradisjonell kinesisk: 鞍山; pinyin: *Ānshān*) er en kinesisk by på prefekturnivå i provinsen Liaoning i Kina. Befolkningen innen grensene anslås (2004) til 1 226 000. 

Byen har Kinas største jern- og stålverkskompleks. I dette området er det mange jern- og kullgruver. Anshan har en viktig produksjon av jernbaneskinner, kabler og lignende stålprodukter, og har også industrianlegg for kjemikalier, traktorer, maskineri, sement og papir, og oljeraffineri.

Historie
--------

Anshan ble grunnlagt i 1387 og befestet på 1500-tallet. Under bokseropprøret (1900) og deretter den japansk-russiske krig (1904–1905) ble byen sterkt skadet. Den ble gjenoppbygd med brede gater.

Industrialiseringen tok til i 1918, og skjøt kraftig fart under den japanske okkupasjon som begynte i 1931. Det var japanerne som utviklet byens metallurgiske industri under annen verdenskrig. 

Sovjetunionen demonterte og fraktet bort de fleste stålverkene mellom 1944 og 1946, og byen stod tilbake utplyndret og ribbet.

Gjenoppbyggingen, men mer moderne industrianlegg, tok til tidlig i 1950-årene, og i 1956 var den sluttført.

Administrative enheter
----------------------

Byprefekturet Anshan har jurisdiksjon over 4 distrikter (区 *qū*), ett byfylke (市 *shì*), ett fylke (县 *xiàn*) og ett autonomt fylke (自治县 *zìzhìxiàn*).

| Kart |
| --- |
| Nummerert kart over Anshan |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Tiedong | 铁东区 | Tiědōng Qū | 490 000 | 30 | 16 333 |
| 2 | Tiexi | 铁西区 | Tiěxī Qū | 290 000 | 34 | 8 529 |
| 3 | Lishan | 立山区 | Lìshān Qū | 420 000 | 55 | 7 636 |
| 4 | Qianshan | 千山区 | Qiānshān Qū | 260 000 | 503 | 517 |
| **Byfylker** |
| 5 | Haicheng | 海城市 | Hǎichéng Shì | 1 130 000 | 2 732 | 414 |
| **Fylker** |
| 6 | Tai'an | 台安县 | Tái'ān Xiàn | 380 000 | 1 393 | 273 |
| **Autonome fylker** |
| 7 | Xiuyan(For mandsjuene) | 岫岩满族自治县 | Xiùyán MǎnzúZìzhìxiàn　 | 510 000 | 4 502 | 113 |

Samferdsel
----------

### Jernbane

Hada-banen, en høyhastighetsbane åpnet i 2012, går gjennom området fra Harbin til Dalian.

### Vei

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

Referanser
----------

1. ↑  Ānshān Shì *Citypopulation.de*

Eksterne lenker
---------------

* Offisielt nettsted Rediger på Wikidata

* (en) Anshan – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** VIAF **·** GND **·** LCCN **·** LCCN **·** NDL **·** GeoNames **·** MusicBrainz
 |
**Museo d'arte moderna e contemporanea di Trento e Rovereto** (norsk oversettelse: *Trento og Rovereto museum for moderne kunst og samtidskunst*), forkortet **MART**, er et museumssenter i Trentino i Nord-Italia. Hovedmuseet ligger i Rovereto og inneholder for det meste verker innen moderne kunst og samtidskunst. Det stiller ut verker av kjente kunstnere som Giorgio Morandi, Giorgio de Chirico, Antonio Rotta, Felice Casorati, Carlo Carrà og Fortunato Depero. Fortunato Deperos hjem i Rovereto (kjent som *Casa d'Arte Futurista Depero*) er også en del av museet.

Den permanente samlingen inneholder over 15 000 verker, og omfatter malerier, tegninger, graveringer og skulpturer.

Historie
--------

MART ble opprettet i 1987 som en selvstyrt enhet underlagt Den autonome provinsen Trentino. Den første utstillingen sto utstilt i Palazzo delle Albere i Trento. I 1991 startet planene med å utvide museet, ledet av Gabriella Belli. Målet med utvidelsen var å kombinere arven fra den store futuristen Fortunato Depero med samlingene til Trento regionale kunstmuseum. Den 15. desember 2002 åpnet MART sitt nye hovedkvarter i Rovereto, en liten by like syd for Trento.

Referanser
----------

1. ↑  «Palazzo delle Albere - MART». Infotrentino. Arkivert fra originalen 4. november 2016. Besøkt 2. november 2016.
2. ↑  «Interviste ... Gabriella Belli». *Il Giornale dell'Arte*. Società Editrice Umberto Allemandi & C. spa, Torino. 1. november 2011. Besøkt 2. november 2016.
3. ↑  «SIUSA - Museo di arte moderna e contemporanea di Trento e Rovereto - MART. Archivio del '900». *siusa.archivi.beniculturali.it*. Besøkt 5. mai 2022.

Eksterne lenker
---------------

* (it) Offisielt nettsted Rediger på Wikidata

* (en) Mart – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** BNE
 |
Bildet viser et kuriositetskabinett i form av et skap malt av italieneren Domenico Remps på 1690-tallet. Samlingen inneholder blant annet optiske instrumenter, miniatyrmalerier og skjell.
**Kuriositet** eller et **kuriosum** (flertall *kuriosa*, fra latin: *curiositas*, «nysgjerrighet») er et begrep som henviser til noe sjelden, en merkverdig ting, raritet, og i overført betydning også til en severdighet som noen samler på eller stiller ut. Ordet brukes også om en opplysning eller generell kunnskap som vekker eller stiller nysgjerrigheten eller en spesiell interesse, ofte noe litt uviktig eller en underholdende detalj på siden av et gitt tema.

Et kuriositetskabinett er en større eller mindre samling sjeldne, ofte verdifulle gjenstander og rariteter fra naturen eller kulturen.

Fremmedordet har kommet til dansk, og norsk, via tysk fra det latinske *curiosis* som betyr «nysgjerrig». Adjektivet «kuriøs» viser til noe besynderlig eller merkelig, eller det å lure på noe merkverdig eller underlig. Det tilsvarende engelske lånordet *curious* betyr «nysgjerrig».

Referanser
----------

1. 1 2  «Kuriositet»[*død lenke*], *Bokmålsordboka/Nynorskordboka*, Språkrådet, UiO
2. ↑  Oppslagsordet «kuriositet» i *Ordbog over det danske Sprog 1700-1950*
3. ↑  «Kuriøs»[*død lenke*], *Bokmålsordboka/Nynorskordboka*

Se også
-------

* Kuriositetskabinett, raritetssamling
* Kuriositetsforestilling, freakshow
* Merkverdige artikler på norsk wikipedia
* Severdighet
***The Master Cracksman*** er en amerikansk stumfilm fra 1914, regissert av Harry Carey.

Handling
--------

Den pensjonerte edelsten-handleren Peter J. Martin ansetter detektiv Dan McRae, for å passe på en stor diamant som han planlegger å presentere til datteren Ruth på hennes 21. bursdag. Men den beryktede juvel-tyven «Gentleman Joe» overmanner imidlertid McRae, og tar plass på Ruths bursdag. I mellomtiden planlegger Martins nevø, Robert Kendall, å stjele den samme diamanten for å betale tilbake en veldig høy gjeld. Han får også med seg Ruths bror Harold, som en uvitende medskyldig.

Planene går imidlertid snart galt, noe som resulterer i at Martin blir drept av Kendall - noe Joe blir hemmelig vitne til. Harold blir senere oppdaget ved siden av liket, og innrømmer mordet for å stoppe et intenst politi-avhør. Når Joe får høre at Harold har blitt siktet for drap, samt tyveri av diamanten, bestemmer han seg for å hjelpe Martin. Joe konfronterer derfor Kendall, og tilbyr ham en pistol. Han gir Martin valget mellom arrestasjon, eller selvmord. Etter å ha skrevet en fullstendig tilståelse, dreper Kendall seg selv - og frikjenner dermed Harold.

Skuespillere
------------

* Harry Carey som Gentleman Joe, en kriminell.
* E.A. Locke som en onkel.
* Rexford Burnett som Harold Martin.
* Fern Foster som Harolds søster.
* Herbert Russell som kaptein Dan McRae.
* Marjorie Brenner som Violet Dane.
* Juliette Day som June Day.
* Louis Morrell som Robert Kendall.
* William H. Power som Nicholas Moses.

Referanser
----------

1. ↑  The Master Cracksman

Eksterne lenker
---------------

* (en) *The Master Cracksman* på Internet Movie Database Rediger på Wikidata

* (en) *The Master Cracksman* på Silent Era Rediger på Wikidata
«Maurer på kamel», barokkmaleri i middelalderkirken Bro kyrka på øya Gotland i Sverige. Maurere er navn på muslimske nordafrikanerne som i perioden 711–1492 frambrakte en andalusisk høykultur sentrert rundt Granada i al-Andalus (Spania). I moderne tid brukes betegnelsen på folkegrupper i det vestlige Sahara, særlig i Mauritania.
**Maurere** er en betegnelse på de muslimske innbyggerne på Den iberiske halvøy og i Maghreb (Nord-Afrika) i middelalderen. 

I 711 begynte de erobringen av Iberia, som var fullført i løpet av fem år. I 718 begynte så *reconquista*, den langvarige kristne gjenerobringen som skulle fortsette helt til 1250 i Portugal og 1492 i Spania. 

Et forsøk på å erobre områder nord for Pyreneene endte i 732, da Karl Martel slo maurerne i slaget ved Poitiers. Den opprinnelige mauriske staten dekket det meste av dagens Spania og Portugal, men i 750-årene oppsto det indre konflikter, og den ble splittet i mindre fyrstedømmer underlagt Córdoba-kalifatet. 

De kristne områdene i nord og vest gjenerobret sakte, men sikkert, slik at i løpet av de neste århundrene kom Galicia, León, Navarra, Aragón, Catalonia, Portugal og Castilla under kristen kontroll. Man fikk så en periode med gjensidig toleranse, hvor maurere, kristne og jøder levde sammen. I 1031 kollapset Kalifatet Cordoba, og det islamske området i Spania ble deretter styrt av nordafrikanske maurere. 

I 1212 ble maurerne drevet ut av Spania av en kristen koalisjon under Alfonso VIII av Castilla. Det eneste gjenværende mauriske riket var Kongedømmet Granada, som overlevde frem til den siste herskeren, Boabdil, kapitulerte den 2. januar 1492.

De gjenværende muslimene ble tvunget til å velge mellom å konvertere til kristendommen eller å forlate Spania. En del valgte å bli; deres etterkommere ble kjent som *moriscos* og var en viktig del av bondebefolkningen i flere områder inntil de ble forvist mellom 1609 og 1614. De fleste av dem som forlot Spania reiste til Marokko, Algerie og Tunisia hvor de bidro til å sette preg på disse landenes kultur. 

Fremstilling av maurere, gjerne meget mørke og med et utseende heller typisk for afrikanere lenger sør på kontinentet, er meget alminnelig i europeisk heraldikk.

Se også
-------

* al-Andalus, arabisk navn på de delene av Iberia som var under muslimsk styre 711–1492

Eksterne lenker
---------------

* (en) Moors (people) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** GND **·** SUDOC **·** NKC
 |
Kurkh-monolitten
**Kurkh-monolitten** er en stele som skildrer felttogene gjennomført av den assyriske konge Salmanasser III i løpet av hans seks førrste regjeringsår. Dateringene er her fremdeles etter eponymembedsmennene; senere går Salmanasser over til en tidsregning etter regjeringsår (*palu*). Kongen forlot etter dette Nineveh den 13. ayyar eller tammuz (månedsnavnet er skadet) og gikk mot Bit Adini.

Stelen ble utgravd i 1861 av John George Taylor i Kurkh nær Bismil, i den tyrkiske provins Diyarbakır, og har siden 1863 tilhørt British Museum i London. Beskrivelsen av monolitten ble publisert av H. C. Rawlinson.

Litteratur
----------

* H. F. Russell: «Shalmaneser's Campaign to Urartu in 856 B.C. and the historical geography of Eastern Anatolia according to the Assyrian sources.» I: *Anatolian Studies* 34, 1984, 171-201.
* Julian E. Reade: «Assyrian campaigns 840-81 BC and the Babylonian frontier.»' I: *Zeitschrift für Assyrologie* 68, 1978, 251-60.
* Henry C. Rawlinson: *Cuneiform Inscriptions of Western Asia*. 1861–1870

Referanser
----------

1. ↑  Shigeo Yamada: *The manipulative counting of the Euphrates crossings in the later inscriptions of Shalmaneser III.* i: *Journal of Cuneiform Studies* *50*, s. 87-94, 1998
2. ↑  Inventarnummer 118883
**Mauresvermer** (*Hyles gallii*) er en sommerfugl som tilhører familien svermere (Sphingidae). Denne vandrende arten er funnet over hele Norge, men den har trolig stabile bestander først og fremst på Østlandet. Den prikkete larven lever på forskjellige arter av maure (*Galium* spp.).

Utseende
--------

En middelsstor (vingespenn 64 – 78 mm) svermer, brokete farget. **Hodet** er ganske stort og bredt, brunt med hvit kant. Antennene er ca. 0,4 ganger så lange som forvingene, tykkest ytterst, med hvit spiss. **Brystet** er brungrønt med hvite sider. Den tilspissede bakkroppen har en brungrønn midtstripe og hvite og svarte tverrstriper på sidene. **Forvingen** er tilspisset, mørkt olivengrønn med en bred, gulhvit lengdestripe som er "hakkete" i forkant, langs ytterkanten er den grå. **Bakvingen** er svart ved roten, det brede midtfelet er gulhvitt med en rød flekk nær bakkanten, utenfor dette et smalt, svart tverrbånd, ytterst er vingen gulhvit. **Larven** kan være grønn eller svartbrun, med store, runde, lyse flekker.

* ♀♀
* ♀♀
* ♂♂
* ♂♂

* Larven av mauresvermerLarven av mauresvermer
* Puppe av mauresvermerPuppe av mauresvermer

Levevis
-------

Den vanlige mauresvermeren finnes på solrike, varme steder med mange blomster. Den flyr mest i skumringen i juni – august, men kan også være på vingene midt på dagen. Den vandrer en god del og det kommer trolig en del av dem til Norge fra kontinentet om sommeren. Larven lever på maurer (*Galium* spp.) og mjølker (*Epilobium* spp.).

Utbredelse
----------

Mauresvermer finnes i det meste av Europa og hele veien østover til Japan. Den finnes også i den nordlige Nord-Amerika. I Norge er den funnet i alle landsdeler, men det er trolig bare på Østlandet at den har stabile bestander.

Referanser
----------

1. 1 2  «Artsdatabankens artsopplysninger». Artsdatabanken. 21. juli 2020. Besøkt 21. juli 2020.

Kilder
------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider. ISBN 82-995095-1-3
* Hydén, N. Jilg, K. & Östman, T. 2006. Nationalnyckeln till Sveriges flora och fauna. ArtDatabanken, SLU, Uppsala. ISBN 91-88506-59-2
* *Svenska Fjärilar*, med bildegalleri
* *Norges sommerfugler*

Eksterne lenker
---------------

* (en) *vanlig mauresvermer* i Encyclopedia of Life Rediger på Wikidata

* (en) *vanlig mauresvermer* i Global Biodiversity Information Facility Rediger på Wikidata

* (no) *vanlig mauresvermer* hos Artsdatabanken Rediger på Wikidata

* (sv) *vanlig mauresvermer* hos Dyntaxa Rediger på Wikidata

* (en) *vanlig mauresvermer* hos Fauna Europaea Rediger på Wikidata

* (en) *vanlig mauresvermer* hos ITIS Rediger på Wikidata

* (en) *vanlig mauresvermer* hos NCBI Rediger på Wikidata

* (en) *Kategori:Hyles gallii* – bilder, video eller lyd på Wikimedia Commons Rediger på Wikidata

* (en) *Hyles gallii* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
Museo Nacional de Costa Rica
**Museo Nacional de Costa Rica** er Costa Ricas nasjonalmuseum. Det stiller ut gjenstander fra landets geologiske, arkeologiske, koloniale, religiøse og moderne historie. Det har en særlig stor samling av artefakter fra den førkolumbiske perioden, deriblant flere store steinkuler av ukjent opprinnelse.

Museet ble oppretta i 1887 i installasjonene til Universidad de Santo Tomás. Siden 1950 har det holdt til i Bellavsita-festninga ved Plaza de la Democracia i hovedstaden San José. Bygninga ble opprinnelig oppført som en militær festning i 1917, og ytterveggene har flere kulehull fra borgerkrigen i 1948.

Bilder
------

* MuseumsbygningaMuseumsbygninga
* MuseumsbygningaMuseumsbygninga
* Et av tårna på museumsbygningaEt av tårna på museumsbygninga
* Ei av de førkolumbiske steinkulene på museetEi av de førkolumbiske steinkulene på museet
* Kart over museetKart over museet

Eksterne lenker
---------------

* Offisielt nettsted Rediger på Wikidata

* (en) Museo Nacional de Costa Rica – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** GeoNames
 |
**Anders Opedal** (født 4. mai 1968 i Sauda) er en norsk næringslivsleder og petroleumsingeniør. Han er konsernsjef i Equinor fra 2. november 2020.

Tidlig liv og utdannelse
------------------------

Opedal er født og oppvokst i Sauda. Der faren arbeidet som lærer og inspektør på Sauda videregående skole.

Han er ingeniør med mastergrad fra Norges tekniske høgskole i Trondheim og mastergrad i bedriftsledelse (Master of business administration) ved Heriot-Watt universitetet i Edinburgh i Skottland.

Karriere
--------

Opedal begynte sin karriere inne oljeindustrien i 1992, først i oljeservicegigantene Schlumberger og i Baker Hughes Inteq, der han arbeidet som brønn-ingeniør og analytiker.

Han var petroleumsingeniør i Statoil fra 1997 og ble *Senior Vice President for Projects* innen Technology, Projects and Drilling (TPD) i 2011, driftssjef (chief operating officer) i 2015, og landansvarlig (*Senior Vice President for Development & Production International*) for Brasil i januar 2017. I august 2018 ble han *Executive Vice President* for utvikling og produksjon i Brasil, og i oktober 2018 konserndirektør for Technology, Projects and Drilling (TPD). 

Den 2. november 2020 overtok han som konsernsjef i Equinor etter Eldar Sætre.

Referanser
----------

1. ↑   beta.companieshouse.gov.uk, besøkt 10. august 2020, «"May 1964"»[Hentet fra Wikidata]
2. ↑   Ståle Frafjord, «Toppsjef med lokale røtter», utgitt 10. august 2020, besøkt 10. august 2020, «"Anders Opedal er født og oppvokst i Sauda."»[Hentet fra Wikidata]
3. 1 2  Equinor.com - *Anders Opedal tar over som konsernsjef i Equinor 2. november 2020*, besøkt 10. august 2020.
4. 1 2 3 4  Schultz, Jakob; Solgård, Jonas; Christensen, Jonas (10. august 2020). «Ny Equinor-sjef Anders Opedal: – Vi vil gradvis bli færre». *Dagens Næringsliv*. Besøkt 12. august 2020.
5. ↑  Offshore - *Business Briefs*, besøkt 10. august 2020.
6. ↑  Equinor - *Anders Opedal* Arkivert 10. august 2020 hos Wayback Machine. besøkt 10. august 2020.

Eksterne lenker
---------------

* Equinor.com - Anders Opedal Arkivert 10. august 2020 hos Wayback Machine.
* Statoil.com - Anders Opedal (arkiv)

|  |  |
| --- | --- |
| Oppslagsverk/autoritetsdata | Store norske leksikon
 |
***The Marriage Market*** er en amerikansk stumfilm fra 1917, regissert av Arthur Ashley.

Handling
--------

I et forgjeves forsøk på å redde faren sin fra fullstendig økonomisk katastrofe, går Helen Grant med på å gifte seg med den velstående Bradley Spayden. Men før hun rekker å gi faren sin de pengene han trenger, tar faren livet av seg. Helen, behandlet nærmest som løsøre av den nye ektemannen sin, forsøker Helen å oppnå større økonomisk uavhengighet ved å selge fullblodshesten hun er så glad i - til Eric Foxhall. Mens han inngår avtalen, angriper Foxhall henne. I den påfølgende konflikten avfyrer Helen en revolver.

Fordi Helen tror at hun har drept overfallsmannen sin, besvimer hun. I mellomtiden følger Spayden etter sin kone til Foxhalls hjem, skyter ham og rømmer deretter gjennom et vindu. Like etter oppdager Richard Marlowe, Helens virkelige kjærlighet, Foxhalls kropp og. Han tror at det var Helen som hadde drept ham, og for å beskytte sin elskede erklærer han seg skyldig i denne forbrytelsen. Men det oppstår deretter en rekke forviklinger.

Skuespillere
------------

* Carlyle Blackwell som Richard Marlowe
* June Elvidge som Helen Grant
* Arthur Ashley som Bradley Spayden
* Frederick Truesdell som Eric Foxhall
* Jack Drumier som John Grant
* Charles Duncan som Mr. Beale
* Lewis Edgard som Grimes
* Eugenie Woodward som Mrs. Marlowe

Referanser
----------

1. ↑  THE MARRIAGE MARKET

Eksterne lenker
---------------

* (en) *The Marriage Market* på Internet Movie Database Rediger på Wikidata

* (en) *The Marriage Market* på American Film Institute Rediger på Wikidata
**Maurice Kershaw Matthews** (født 21. juni 1889, død 20. juni 1937) var en britisk skytter som deltok i de olympiske leker 1908 i London.

Matthews ble olympisk mester i skyting under OL 1908 i London. Han var med på det britiske laget som vant lagskytingen i 50 og 100 yards rifle med 771 poeng foran Sverige med 737. De andre på laget var Edward Amoore, Harold Humby og William Pimm. Det var tre lag med fire mann på hvert som deltok i konkurransen som ble gjennomført 11. juli 1908. Matthews skjøt 196 poeng som var det beste resultatet på det britiske laget. Individuelt fikk han en sølvmedalje, han kom på andreplass i 25 meter rifle bevegelig mål bak sin landsmann John Fleming.

OL-medaljer
-----------

* 1908 Storbritannias flagg London – Gull **Gull** i skyting, 50 og 100 yards rifle lagskyting Storbritannias flagg Storbritannia
* 1908 Storbritannias flagg London – Sølv Sølv i skyting, 25 meter rifle bevegelig mål Storbritannias flagg Storbritannia

Eksterne lenker
---------------

* (en) Maurice Matthews – Olympedia Rediger på Wikidata

* (en) Maurice Matthews – Sports-Reference (OL-resultater – arkivert) Rediger på Wikidata

* (en) Maurice Matthews – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Anders Rønnevig** (født 16. april 1975) er en norsk tidligere fotballspiller.

Anders Rønnevig vokste opp på Røa i Oslo og gikk, som sin to år eldre bror Henrik, gradene i yngres avdeling hos Lyn før han ble tatt opp i A-stallen foran 1993-sesongen. Han debuterte på seniorlaget 12. mai 1993 i en kamp det daværende Eliteserie-laget overraskende ble slått ut av cupen av det daværende 2.-divisjonslaget Jevnaker. Seriedebuten lot vente på seg til sesongen etter, da han startet en kamp og gjorde to innhopp. I 1994 var han også med på å vinne Junior-NM med seier over Rosenborg i finalen. Gjennombruddet fikk den venstre flankespilleren i 1995 da han spilte 14 kamper og scoret tre mål som endte sesongen midt på tabellen i 1. divisjon. I 1996 startet Rønnevig de fleste kampene i første halvdel av en sesong klubben opplevde en sammenhengende sportslig opptur som ble kronet med opprykk til øverste divisjon.

Han dro så til USA for å studere ved University of South Carolina, der han gjorde seg bemerket på universitetets fotballag.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1993 | Lyn | Norges flagg | 1
  | Eliteserien | 0
  | 0
  |
| 1994 | Lyn
  | Norges flagg | 2
  | 1. divisjon | 3
  | 0
  |
| 1995 | Lyn
  | Norges flagg | 2
  | 1. divisjon | 14
  | 3
  |
| 1996 | Lyn
  | Norges flagg | 2
  | 1. divisjon | 9
  | 1
  |
| 1997
  | Ullern | Norges flagg | 2
  | 1. divisjon |  |  |

Referanser
----------

1. ↑  Biografi hos Lyn
2. ↑  Kaj T. Pedersen (26. mai 1995). «Unge talenter i lokalderby». *Aftenposten*. s. 46.

Eksterne lenker
---------------

* *Artikkelen har ingen egenskaper for sportsdatabaser i Wikidata*
**Akilles Eero Johannes Järvinen** (født 19. september 1905, død 7. mars 1943) var en finsk friidrettsutøver som deltok i de olympiske leker 1932 i Los Angeles. 

Järvinen vant en olympisk sølvmedalje i friidrett under Sommer-OL 1928 i Amsterdam. Han kom på andreplass i tikamp bak sin landsmann Paavo Yrjölä.

Fire år senere, under Sommer-OL 1932 i Los Angeles vant ble han igjen nummer to i tikamp, bak James Bausch fra USA. I samme OL tok Akikkes' bror Matti Järvinen gull i spydkast.

Akikkes' far, Verner Järvinen, vant en olympisk bronsemedalje i diskos under Sommer-OL 1908 i London og gull i diskos under Ekstralekene 1906 i Athen.

OL-medaljer
-----------

* 1928 Nederlands flagg Amsterdam - Sølv Sølv i friidrett, tikamp
* 1932 USAs flagg Los Angeles - Sølv Sølv i friidrett, tikamp

Eksterne lenker
---------------

* (en) Akilles Järvinen – Olympics.com Rediger på Wikidata

* (en) Akilles Järvinen – Olympic.org Rediger på Wikidata

* (en) Akilles Järvinen – Olympedia Rediger på Wikidata

* (en) Akilles Järvinen – Sports-Reference (OL-resultater – arkivert) Rediger på Wikidata

* (en) Akilles Järvinen – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
Waylands Smithy hvor kong Bagsecg etter lokal tradisjon i Berkshire er begravet.
**Bagsecg** (Bægsecg eller Bagsec) (død 8. januar 871) var en av lederne under de danske eller nordiske vikingenes invasjon i England på 860-tallet. Han ble i samtidige kilder omtalt som «kong» Bagsecg og kan muligens ha vært dansk konge etter kong Horik II (Hårek, Erik II eller Erik Barnet) som antas å ha dødd engang etter 864. I 873 dukker andre danske konger (Halvdan) opp i kildene.. Bagsecg antas å ha kommet til England og sluttet seg til Ragnarssønnene (sønnene til Ragnar Lodbrok) og vikinghæren som i engelske kilder betegnes som «The Great Heathen Army» (Den store hedenske hær) i 870 eller 871 og som hadde invadert store deler av Midt-England. Bagsecg er kjent fra omtale i engelske/saksiske kilder, men er ikke omtalt i kjente nordiske kilder.

Sammen med Halvdan Ragnarsson ledet Bagsecg invasjonen i kongedømmet Wessex, men ble drept i slaget ved Ashdown i januar 871 mot den vest-saksiske hæren ledet av Alfred den store, bror til kong Ethelred av Wessex. Alfreds seier i dette slaget og i slaget ved Edington i 878 førte til opprettelsen og formaliseringen av Danelagen, det begrensede danske vikingriket i England.

Slaget ved Ashdown
------------------

Lite er kjent fra Bagsecgs liv, men sannsynligvis var han konge i Danmark etter Horik II og fram til sin død i 871. Han ankom England i 870 eller 871 som leder av «Den store sommerhæren» («The Great Summer Army»). Denne styrken slo seg sammen med Halvdan Ragnarssons «hedenske hær», sannsynligvis høsten 870. De okkuperte byen Reading i Berkshire og slo leir i byen. Den 4. januar 871 angrep en engelsk styrke under ledelse av Alfred den store (som enda ikke var blitt konge), Bagsecg vant dette slaget ved Reading, og Alfred trakk seg tilbake.

Fire dager senere, den 8. januar, møttes styrkene igjen i North Wessex Downs i Berkshire. Vikinghæren var under kommando av Bagsecg, Halvdan og fem andre danske jarler – sannsynligvis var noen av Halvdans brødre blant disse. Vest-Saksernes hær var overlegen i antall og var under kommando av Alfred. Ifølge kildene skal Alfreds bror, kong Ethelred, ha vært opptatt med å be og deltok ikke i slaget. Bagsecg og de fem jarlene ble drept, mens Halvdan flyktet med resten av hæren tilbake til Reading.

Ifølge tradisjonen ble Bagsecg begravet i gravstedet Waylands Smithy, mens jarlene ble gravlagt i The Seven Barrows. Senere forskning har vist at dette er gravsteder fra Neolittisk tid, 3000-tallet f.Kr. og at det sannsynligvis ikke er riktig.

Referanser
----------

1. ↑  Horik nevnes i et brev fra paven i 864 hvor han forsøker å omvende kongen.
2. ↑   En tolkning av Saxo Grammaticus Gesta Danorum er at denne Halvdan er den samme som Halvdan Ragnarsson, sønn av Ragnar Lodbrok, jf. Saxo, 9. bok
3. ↑   Alfred etterfulgte sin bror Ethelred som konge av England etter at Ethelred ble drept i slaget ved Reading i april samme år

Eksterne lenker
---------------

* Wayland Smithy Legends
* Informasjon om slaget ved Ashdown

Portal: Danmark
«Kås» har flere betydninger.

Den gamle stasjonsbygningen.
Hyggekroen.
**Kås** er en by i Vendsyssel på Vendsyssel-Thy, i Jammerbugt kommune, Region Nordjylland, med 2 522 innbyggere i januar 2019. Den ligger ca 22 kilometer syd for Løkken og 7 kilometer nordvest for Aabybro. Den 1. januar 2010 anså Danmarks Statistik at Kås hadde vokst sammen med Moseby i vest, til én by, slik at folketallet vokste med over 600 innbyggere. 

Byen ligger ca 12 meter over havet. Gjennomsnittstemperaturen er 7,5°C, med gjennomsnitt i juli på 16°C som den varmeste måneden og -0,7°C i januar og februar som de kaldeste månedene. Gjennomsnittlig nedbør 697 mm.

Historie
--------

Kås er en gammel by, som har vært her siden vikingtiden. Tidligere skal byen ha strekt seg helt til nabobyen Pandrup. Den omtales i 1463 som *Kaalsz*, og i 1610 som *Kaas*. Kanskje betyr navnet «vei over sumpet terreng». Den nevnes på et kart fra 1600-tallet som *Kaaesz*. Den er tidligere kjent for sin produksjon av torv og briketter. 

Kås fikk stasjon på Hjørring-Løkken-Aabybro Jernbane (1913-63), og var banens viktigste godsstasjon. Den hadde 185 meter krysningsspor, 250 meter lessespor og 2,7 km sidespor til Lundergård mose, der der var kalksteinsfabrikk, torvfabrikk og brikettfabrikk. I jernbanens tid fikk Kås meieri, hotell, bakeri, elverk, telefonsentral og to misjonshus. Kaas Briketfabrik i Moseby ble etablert 1925-26, og hadde på det meste 600 ansatte. Fabrikken ble nedlagt i 1966 på grunn av manglende etterspørsel etter torv.

Kås i dag
---------

Kås har tre hovedgater, som fører til hver sin naboby. Den lengste heter Langgade og fører til Moseby, den andre heter Nørregade og fører til Pandrup, og den tredje heter Brogårdsgade og fører mot øst til Aabybro. I den nordvestlige delen av byen ligger skolen og en rekke småveier med eneboliger. Den sydøstlige delen av byen ligner på den nordvestlige delenn med mindre eneboliger. Den nordøstlige delen er mest preget av gårder, store villaer og eneboliger. Den sydvestlige delen minner om en forstad til en storby med store eneboliger og mye trafikk.

Jetsmark Skole og Pandrup Skole ble i 2013 slått sammen til *Skolecenter Jetsmark* med avdelinger i både Pandrup og Kås. Jetsmark Idrætscenter ligger mellom Kås og Pandrup. Jetsmark Idrætsforening ble grunnlagt i 1973 som en sammenslåing av Kaas Idrætsforening og Pandrup Boldklub. Kås Forsamlingshus og Kulturhus har en stor sal til 130 personer og en liten sal til 20 personer.

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Forlev*, besøkt 11. juni 2019.
2. ↑  Geonames - *Kås*, besøkt 11. juni 2019.
3. ↑  Climate-data.org - *Kås*, besøkt 11. juni 2019.
4. ↑  Egon Jensen, Den Store Danske, Gyldendal - *Kås*, besøkt 11. juni 2019.
5. ↑  EVP (Erik V. Pedersen) - *Stationerne: Vrensted-Aabybro*, besøkt 11. juni 2019.
6. ↑  Kås Forsamlingshus, besøkt 11. juni 2019.

Eksterne lenker
---------------

* Jammerbugt kommune

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |

Portal: Danmark
**Box Office Mojo** er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkende per måned (2008). Den inneholder også noe finansiell informasjon om skuespillere, filmstudioer osv.

Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringende filmer i USA", "Tidenes mest innbringende filmer i USA (inflasjonsjustert)" og "Tidenes mest innbringende filmer på verdensbasis"

Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».[]

Sammenslåing med IMDb
---------------------

Siden ble i 2008 oppkjøpt av filmsiden Internet Movie Database via deres finansielle eier Amazon.com.

Referanser
----------

1. ↑
2. ↑

Eksterne lenker
---------------

* (en) Offisielt nettsted Rediger på Wikidata

* (en) Box Office Mojo – kategori av bilder, video eller lyd på Commons Rediger på Wikidata
* Box Office Mojo på Twitter Rediger på Wikidata

* Box Office Mojo på Facebook Rediger på Wikidata
***The Marriage Speculation*** er en amerikansk stumfilm fra 1917, regissert av Ashley Miller.

Handling
--------

Cliday har jobbet i mange år ved en sylteagurk-fabrikk, og har spart opp 10 000 dollar som han ønsker å investere for å sikre ham penger for resten av livet. Han finner på en plan om å forvandle en attraktiv ung kvinne til å bli en langt mer kultivert kvinne. Til gjengjeld skal hun på sin side gifte seg med en velstående mann, som skal se at Cliday blir tatt vare på i alderdommen. Han kommer med dette forslaget til Clara Wilton, som arbeider i en godteri-butikk, og hun aksepterer - selv om hun egentlig ønsker å gifte seg med kjæresten sin Billy Perkins, en dagligvare-ekspeditør uten særlige ambisjoner.

I løpet av to år blomstrer Clara til en polert ung kvinne. Cliday tar henne deretter med til et fasjonabelt feriested, hvor hun snart blir omgitt av velstående unge friere. Clara elsker ikke noen av dem, men samtykker i å gifte seg med en av dem på grunn av avtalen med Cliday. Hun forbereder seg til bryllupsseremonien i det Billy Perkins dukker opp, forkledd som en greve, og advarer Clara om at hennes tiltenkte ektemann faktisk er en bedrager.

Men år Billy retter en anklagende finger mot brudgommen som han mener er en bedrager, legger en av de andre tilskuerne merke til en ring på fingeren hans. Det blir dermed oppdaget at Billy faktisk arving til en stor britisk formue. Dermed er Clara i stand til å gifte seg med mannen hun virkelig elsker, samtidig som hun kan oppfylle sin del av handelen med Cliday.

Rolleliste
----------

* Charles Kent som Mr. Cliday
* Mildred Manning som Clara Wilton
* Wallace MacDonald som Billie Perkins
* Augustus Phillips

Referanser
----------

1. ↑  THE MARRIAGE SPECULATION

Eksterne lenker
---------------

* (en) *The Marriage Speculation* på Internet Movie Database Rediger på Wikidata

* (en) *The Marriage Speculation* på American Film Institute Rediger på Wikidata
Kjellervindu i lysgrav med gitter som overdekning. (Med et så tungt gitter vil lysgraven neppe være godkjent som rømningsvei).
En **lysgrav** er en fordypning i bakken rundt en bygning for å gi mulighet til å installere større vinduer i en kjeller eller underetasje som enten ligger helt eller delvis under bakken. Ved å gjøre det mulig å sette inn større vinduer kan man få tryggere nødutganger samt slippe inn mer dagslys til glede for de på innsiden. Lysgraver dekkes av og til med en overdekning for å unngå at den fylles av snø og rusk, samt for å forebygge fallskader.

Rømningsvei
-----------

Installasjon av lysgrav kombinert med større vinduer er ofte en nødvendighet ved innredning av kjeller til oppholdsrom for å oppnå tilfredsstillende rømningsveier i tilfelle brann.

### Farer

Dersom det finnes flere alternative måter å anlegge rømningsvei på anbefales ikke vinduer med lysgrav som hovedrømningsvei, fordi de krever tilsyn for snømåking, fjerning av løv, med mer, samt utgjør fallrisiko.

Et vindu i en lysgrav kan også være en dødsfelle ved brann dersom den er feil designet. For eksempel vil et topphenglset vindu som slår ut i en for kort lysgrav gjøre det umulig å komme seg ut av bygningen. Derfor kan det være en fordel at vinduet er sidehenglset og slår innover i de tilfeller man likevel velger å lage rømningsvei via vindu i lysgrav.

### Krav i forskrift

Byggteknisk forskrift krever minimumsstørrelser på vinduer brukt som rømningsvei i oppholdsrom (særlig på soverom, stuer og andre oppholdsrom). Det stilles da samme krav til minstemål på et vindu i en lysgrav som til vinduer brukt til rømningsvei ellers (minst 0.6 m høy, minst 0.5 m bred, og sum av høyde og bredde på minst 1.5 m).

Se også
-------

* Alkove
* Nisje (arkitektur)

Referanser
----------

1. ↑  «Vindu som rømningsvei - brannvernet.no» (PDF).
2. ↑  «Hva er en alternativ rømningsvei? | Sikkerhverdag». *www.sikkerhverdag.no*. Besøkt 11. august 2021.
3. ↑  «Rømningsveier». *nrbr.no*. Arkivert fra originalen 11. august 2021. Besøkt 11. august 2021.
Romain Noble (venstre) mot Tian Jianquan (høyre) i kårdefinalen i klasse A ved VM i rullestolfekting 2013.
**Rullestolfekting** er en variant av fekting for funksjonshemmede utøvere. Rullestolfekting administreres internasjonalt av International Wheelchair and Amputee Sports Federation (IWASF), som er underlagt Den internasjonale paralympiske komité, og er en av idrettene som inngår i paralympiske sommerleker.

Regler
------

Som i fekting konkurreres det i tre våpentyper:

* Kårde
* Sabel
* Florett

To utøvere fekter mot hverandre, og plasseres ansikt mot ansikt i hver sin rullestol. Rullestolene er festet til gulvet. Avstanden mellom dem bestemmes ut ifra den utøveren med kortest armlengde. Utøverne holder seg fast i rullestolen med den andre armen, men kan også festes til rullestolen. Det er ikke lov å bruke beina.

I individuelle konkurranser fektes det i 3x3 minutter, eller første utøver som scorer 15 poeng. I lagkonkurranse deltar 3 utøvere på hvert lag, og første lag som får 45 poeng, vinner.

Rullestolfekting ble utviklet av 
Sir Ludwig Guttmann ved Stoke Mandeville Hospital, og ble introdusert ved paralympiske sommerleker 1960 i Roma.

Internasjonale mesterskap
-------------------------

Det konkurreres i rullestolfekting ved:

* Para-asialekene
* EM i rullestolfekting
* VM i rullestolfekting (senior, U23, U17)
* Paralympiske sommerleker
* Verdenscupen i rullestolfekting
* Asiamesterskapet i rullestolfekting
* World Games
* Amerikamesterskapet i rullestolfekting

Klassifisering
--------------

* Klasse A - utøvere med full bevegelighet i overkroppen og god balanse
* Llasse B - utøvere med ingen befegelse i beina og nedsatt funksjon i overkropp og balanse
* Klasse C - utøvere med funksjonshemming i alle fire lemmer (denne klassen deltar ikke i paralympics)

Eksterne lenker
---------------

(en) Wheelchair fencing – kategori av bilder, video eller lyd på Commons


* IWASF - Wheelchair Fencing Arkivert 20. desember 2013 hos Wayback Machine.
* IPC - Wheelchair Fencing
* Parasport - Wheelchair fencing

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |
**Securitas Technology AS**, tidligere **Stanley security** og **Niscayah**, er et privat selskap som leverer elektroniske sikkerhetssystemer og sikkerhetstjenester. 

Selskapet ble kjøpt av amerikanske Stanley Black & Decker 9. september 2011; Stanley Security AS ble i juli 2022 en del av Securitas konsernet. 1 Mars 2023 byttet selskapet navn til Securitas Technology AS.

Norge
-----

Alarmselskapet Securitas ble etablert i 1946. Intensjonen var å etablere tyverialarm i kombinasjon med vakthold sammen med Norsk Vaktselskap som ble startet i 1929. Securitas International AB overtok aksjemajoriteten i AS Norsk Vaktselskap i 1969 og i 1974 fusjonerte selskapet med Group4. 

AS Norsk Vaktselskap, Kontrollselskapet Securitas og Alarmselskapet Securitas fusjonerte og endret navn til Securitas AS i 1979.

I 2002 ble Securitas AS delt opp i selskapene Securitas AS, Securitas Teknikk AS (som senere gikk på børs i Stockholm som Securitas Systems AS) og Securitas Verdi AS (endret senere navn til Loomis AS). I april 2008 skiftet Securitas Systems AS navn til Niscayah AS. 9. september 2011 ble Niscayah kjøpt opp av Stanley Black & Decker i USA. 3. september 2012 endret selskapet navn til Stanley Security. 

I desember 2021 ble det kjent at Securitas ville kjøpe tilbake Stanley Security.

Referanser
----------

1. ↑  «Stanley Security tilbake til Securitas». *Aktuell sikkerhet*. 8. desember 2021.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Fred Couples** (født 3. oktober 1959) er en amerikansk profesjonell golfspiller på PGA-touren og Champions Tour. 

Couples ble født i Seattle i Washington. Han gikk på Universitetet i Houston, hvor han delte rom med den senere sportskommentatoren Jim Nantz. Den første seieren på PGA-touren tok Couples i 1983 i Kemper Open. Han har 15 seire på PGA-touren, inkludert major-turneringen The Masters Tournament i 1992. Couples er blitt kåret Årets spiller på PGA-touren to ganger, i 1991 og 1992, og har deltatt på det amerikanske Ryder Cup-laget fem ganger (1989, 1991, 1993, 1995 og 1997). Han har tilbrakt 16 uker på førsteplassen på verdensrankingen i golf.

I 2009 var han kaptein for USAs Presidents Cup-lag. USA vant over verdenslaget 19½-14½. Han er også utpekt til å lede USA i Presidents Cup 2011.

I 2010 debuterte Couples på Champions Tour, den profesjonelle touren for spillere over 50 år, og allerede i sin første sesong vant han fire turneringer. I august 2011 tok han sin femte seier på Champions Tour da han vant major-turneringen Constellation Energy Senior Players Championship.

På grunn av sine lange utslag, har Couples fått tilnavnet *Boom Boom*. Han har også fått kallenavnet *Mr. Skins* på grunn av hans dominans i Skins Game. Han har vunnet skins-turneringen hele fem ganger (1995, 1996, 1999, 2003 og 2004). Totalt har han deltatt 11 ganger og samlet opp 3 515 000 dollar og 77 skins.

Seire på PGA-touren
-------------------

* 1983: Kemper Open
* 1984: Tournament Players Championship
* 1987: Byron Nelson Golf Classic
* 1990: Nissan Los Angeles Open
* 1991: Federal Express St. Jude Classic, B.C. Open
* 1992: Nissan Los Angeles Open, Nestle Invitational, **The Masters**
* 1993: Honda Classic
* 1994: Buick Open
* 1996: The Players Championship
* 1998: Bob Hope Chrysler Classic, Memorial Tournament
* 2003: Shell Houston Open

Eksterne lenker
---------------

* Offisielt nettsted Rediger på Wikidata

* (en) Fred Couples – kategori av bilder, video eller lyd på Commons Rediger på Wikidata
* (de) Fred Couples – Munzinger Sportsarchiv Rediger på Wikidata

* (en) Fred Couples – PGA-touren Rediger på Wikidata

* (en) Fred Couples – Europatouren Rediger på Wikidata

* (en) Fred Couples – Japantouren Rediger på Wikidata

* (en) Fred Couples – Verdensrankingen Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NDL **·** Munzinger (sport) **·** MusicBrainz
 |